Vita:Pokémon Go

message: Rengeteg helyen úgy látom leírva (a szócikkben is) a nevet, hogy Jerson Lopez de Leon. Mivel guatemalai emberről van szó, ezért erős a gyanúm, hogy spanyol helyesírással, Jerson López de León formában lenne helyes, csak a világhálón valami angolos, ékezet nélküli írásmód terjedt el, amit egymásról másolnak a sajtótermékek. Itt van viszont ez a guatemalai újság, ez ékezetekkel írja. Nem lehet, hogy tényleg így jó? Zerind üzenőlap 2016. július 24., 21:18 (CEST)
thread_title: Az első halálos áldozat neve

message: Egy kis ellentmondást érzek aközött, hogy az első halálos áldozat a guatemalai Chiquimulában bukkant zsebszörnyre, és aközött, hogy a Pokémonvadászatra alkalmas országok térképén nem szerepel Guatemala. Mi lehet ennek a magyarázata? Zerind üzenőlap 2016. július 24., 21:27 (CEST)
replies: text: Szia. Volt egy fájlmegosztó oldal  ahonnan le lehetett tölteni még a hivatalos megjelenés előtt.pl Szaúd-Arábiában is.– Dencey vita 2016. július 24., 21:47 (CEST)
thread_title:  Az első halálos áldozat helye 

message: Ugyan a megadott forrásban az van írva, hogy a Game Freak magazinra vezethető vissza az egész Pokémon franchise, azonban a magazinban sosem tettek közzé mangákat (és nyilván animéket sem). Megbízható források szerint a sorozat Tadzsiri a Nintendónak 1990-ben benyújtott „Capsule Monsters” című játékindítványán alapul. A beadványán alapján készült el és jelent meg később, 1996. február 27-én a Pokémon Green és Red. Az idecitált forrásban látható a beadványának „borítója”, amit bizonyos helyeken valamiféle (sosem létezett, vagy legalábbis Tadzsiri, Szugimori és a Game Freak által sosem említett) manga borítójának kiáltottak ki. A forrásban a Tokiói Fényképészeti Múzeumban megrendezett, a Famicom (NES) konzolra összpontosító Level X-játékkiállítás beszámolója olvasható. A kiállítás nem valami huszadrangú rendezvény volt, hiszen Mijamoto Sigeru a Nintendo EAD akkori vezére és a Nintendo akkori egyik felsővezetője, illetve Ivatani Tóru (a Pac-Man tervezője) is értekezletet tartott, Mijamotóval, Tadzsirivel, Szugimorival, Júdzsi Nakával (Sonic-sorozat), Kodzsima Hideóval (Metal Gear-sorozat), Itoi Sigeszatóval (Mother-sorozat), Horii Júdzsival és Nakamura Kóicsivel (Dragon Quest-sorozat) is készítettek interjút, a Nintendo pedig a saját kollekciójából kölcsönzött tárgyakat (köztük valószínűleg a Capsule Monsters beadványát is). Úgy gondolom, ha bármiféle hibát találtak volna a Nintendo egyik fejőstehének történetével kapcsolatban, akkor a rendezvényben erősen érdekelt Mijamotó, Tadzsiri, Szugimori vagy maga a Nintendo tett volna valamit. Összegzés: semmiféle Pokémon-manga/anime sem létezett az első két játék megjelenése előtt. (forrás: beszámoló a Level X-játékkiállításról, +az enwikin egy könyvet is megadtak forrásnak) Sillent DX vita 2016. július 28., 21:16 (CEST)
replies: text: A szócikkben jelenleg ez van megemlítve: 1996. február 28-án megjelent a világsikerű Pokémon Red és Blue[3] Game Boy kézikonzolra tervezett szerepjáték.[4] Ennek háttértörténetében a pokémonedző útnak indul, hogy ő legyen a legjobb pokémonmester, és hogy befogja a zsebszörnyeket. Az 1997-ben megjelent Pokémon anime sorozat a Pokémon videojátékok adaptációja, s így a Pokémon franchise része.– Dencey vita 2016. július 29., 07:51 (CEST)
thread_title:  A ''Pokémon'' sorozat eredete 

message: Azok a régi szép idők (!), amikor még a Moncsicsi volt a divatos örület. Pedig az is éppen eléggé rémes volt. OsvátA Palackposta 2016. augusztus 4., 13:22 (CEST)
replies: text: Szerencsére róla is van cikkünk. :-) Solymári vita 2016. augusztus 4., 16:46 (CEST)
replies: text: :Na de ki nyeri a hülyeségvetélkedőt? OsvátA Palackposta 2016. augusztus 4., 16:54 (CEST)
replies: text: ::Pikacsu a japán csodalény evolválja a hülyeséget, ezért sohasem lehet győztest hirdetni.– Dencey vita 2016. augusztus 4., 19:29 (CEST)
thread_title:  Moncsicsi